Проект!

**ДОГОВОР №...................**

**за изпълнение на обществена поръчка с предмет:**

**„Специализиран автобусен превоз на деца и ученици на територията на община Полски Тръмбеш през учебната 2018-2019 г.” по следните направления:**

***Направление 1***

- гр.Полски Тръмбеш –– с.Обединение - гр.Полски Тръмбеш, съгласно приложените маршрутни разписания - Предполагаем пътникопоток – 52 ученика;

***Направление 2***

- гр.Полски Тръмбеш – с. Орловец – гр. Полски Тръмбеш, съгласно приложените маршрутни разписания - Предполагаем пътникопоток – 46 ученика.

Днес, ………….. 2018 г., в град Полски Тръмбеш, между:

**ОБЩИНА ПОЛСКИ ТРЪМБЕШ**, със седалище и адрес на управление гр. Полски Тръмбеш, ул. „Черно море” № 4, представлявана от Георги Чакъров – КМЕТ и Мая Иванова Спирдонова – гл. счетоводител, БУЛСТАТ 000133933, наричана по-долу за краткост **Възложител**, от една страна,

и

………………………………………………., със седалище и адрес на управление: …………………………………………………………………………………………………………………………………..ЕИК / код по Регистър БУЛСТАТ ……………………… ДДС номер ……………………………….., представляван/а/о ……………………………………….., в качеството на ………………………………………….., наричан/а/о за краткост ИЗПЪЛНИТЕЛ, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“);

на основание чл. 194, ал. 1 от Закона за обществените поръчки („ЗОП“) и Протокол от ……………, утвърден от ВЪЗЛОЖИТЕЛЯ, отразяващ работата на комисията за определяне на ИЗПЪЛНИТЕЛ на обществена поръчка с предмет: **„Специализиран автобусен превоз на деца и ученици на територията на община Полски Тръмбеш през учебната 2018-2019 г.” по следните направления:**

**Направление 1**- гр. Полски Тръмбеш –– с. Обединение - гр. Полски Тръмбеш, съгласно приложените маршрутни разписания - Предполагаем пътникопоток – 52 ученика;

**Направление 2** - гр. Полски Тръмбеш – с. Орловец – гр. Полски Тръмбеш, съгласно приложените маршрутни разписания - Предполагаем пътникопоток – 46 ученика.

се сключи този договор („**Договора**/**Договорът**“) за следното:

**І. ПРЕДМЕТ НА ДОГОВОРА**

**Чл.1.(1)** Възложителят възлага, а Изпълнителят приема да извърши **„Специализиран автобусен превоз на деца и ученици на територията на община Полски Тръмбеш през учебната 2018-2019 г.” по следните направления: *Направление 1*** - гр.Полски Тръмбеш –– с.Обединение - гр.Полски Тръмбеш, съгласно приложените маршрутни разписания - Предполагаем пътникопоток – **52 ученика**; ***Направление 2*** - гр.Полски Тръмбеш – с. Орловец – гр. Полски Тръмбеш, съгласно приложените маршрутни разписания - Предполагаем пътникопоток – **46 ученика**.

**(2)** **Изпълнителят** се задължава да предоставя Услугите в съответствие с Техническата спецификация и приложените маршрутни разписания към нея, Техническото предложение на Изпълнителя и Ценовото предложение на Изпълнителя, съставляващи съответно Приложения №№ 1, 2, 3 към този Договор („**Приложенията**“) и представляващи неразделна част от него.

**(3)** Транспортните услуги по настоящия договор се осъществяват в учебните дни през учебната 2018 г. - 2019 г.

**(4)** Учениците, които ще ползват специализиран превоз през учебната 2018/2019 година, са вписани в поименен списък, който се предоставя на Изпълнителя в началото на учебната година.

**II. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл.2. (1)** Дейността на ИЗПЪЛНИТЕЛЯТ по този договор започва от **15.09.2018 г. до 30.06.2019 г.** и се извършва в учебни дни, съгласно график на учебното време за учебната 2018/2019 година, определен със заповед на Министъра на образованието и науката.

**(2)** Мястото за изпълнение на поръчката е територията на Община Полски Тръмбеш.

**(3)** При промяна часовете на учебния график, Възложителя може да поиска от Изпълнителя промяна в часовете на тръгване на превозните средства по съответните направления.

**(4)** Специализирания превоз, предмет на настоящия договор, не се извършва през ваканциите, почивните и неучебни дни за училищата.

**ІІІ. ЦЕНА, РЕД И СРОКОВЕ ЗА ПЛАЩАНЕ.**

**Чл.3.(1).** Цената на специализирания превоз по чл.1, ал.1 от настоящия Договор се определя, както следва:

Цената на километър общ пробег:

* За превоз с автомобили над 22 места – ....................лв/............................/ с ДДС.
* Максимална стойност на договора до ................................ **лв**. **без ДДС** или .................................................. **лв. с ДДС.**

**(2)** ВЪЗЛОЖИТЕЛЯТ заплаща на ИЗПЪЛНИТЕЛЯ извършената услуга до размера на целевата субсидия за транспорт на ученици по чл. 283, ал. 1, т. 2 от ЗПУО в община Полски Тръмбеш, определена съгласно Постановление за прилагане на Закона за държавния бюджет за съответната година.

**(3)** Плащането се осъществява в срок до 30 /тридесет/ дни след представяне на фактура за извършена услуга от ИЗПЪЛНИТЕЛЯ, оформена в съответствие със Закона за счетоводството и придружена със справка за изминатите километри. Срокът за плащане е обвързан с получаването на целева субсидия от Държавния бюджет за транспорт на ученици.

**(4)** Договорената цена е окончателна и не подлежи на актуализация за срока на договора за обществена поръчка, освен при условията и по реда, определени в договора и в съответствие с чл. 116 от ЗОП.

**(5)** В случай, че за изпълнението на договора за обществена поръчка, Изпълнителят е възложил изпълнението на част от поръчката на подизпълнител, и същата може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя в съответствие с разпоредбите на чл. 66, ал. 4, 5, 6 и 7 от ЗОП.

**(6)** Директните разплащания към подизпълнители се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му. Към искането по заплащане Изпълнителят предоставя становище, от което да е видно дали оспорва плащанията или част от тях като недължими.

**(7)** Възложителят има право да откаже директно плащане на подизпълнител, когато искането за плащане е оспорено от Изпълнителя, до момента на отстраняване на причината за отказа.

**(8)** Промяна в цената е допустима само, при доказано увеличение на разходите формиращи цената и намаляване пътникопотока на дадения маршрут при одобряване от страна на Възложителя.

**(9)** Всички плащания по този договор се извършват в лева чрез банков превод по следната банкова сметка на Изпълнителя:

**Банка: […………………………….]**

**BIC: […………………………….]**

**IBAN: […………………………….]**

**(10)** Изпълнителят е длъжен да уведомява писмено Възложителя за всички последващи промени по ал. 9 в срок от 7 (седем) дни, считано от момента на промяната. В случай, че Изпълнителят не уведоми Възложителя в този срок, счита се, че плащанията са надлежно извършени.

**(11)** ВЪЗЛОЖИТЕЛЯТ не носи отговорност за забавяне на плащането, ако средствата не са постъпили и това не се дължи на негова вина.

**IV. ПРАВА И ЗАДЪЛЖЕНИЯ НА СТРАНИТЕ**

**Чл.4.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл.5.(1). Изпълнителят** **има право**:

**1.** да получи възнаграждение в размера, сроковете и при условията на договора;

**2.** да иска и да получава от **Възложителя** необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора;

**(2) Изпълнителят се задължава:**

1. да предостави Услугата и да изпълнява задълженията си по договора в уговорените срокове и качествено и в съответствие с условията на настоящия договор;
2. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работата, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;
3. да изпълнява всички законосъобразни указания и изисквания на ВЪЗЛОЖИТЕЛЯ;
4. да пази поверителна конфиденциалната информация, в съответствие с уговореното в договора;
5. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП;
6. да извърши транспортната услуга съгласно условията, посочени в настоящия договор и приложенията към него, при стриктно спазване разпоредбите на ЗАвП, Наредба №33/03,11.1999 на МТ и другите нормативни актове, регулиращи този вид услуга.
7. да осъществява превозите от свое име и на своя отговорност;
8. да има на свое разположение правоспособни водачи и друг персонал за осигуряване на нормална и безопасна експлоатация на използваните превозни средства;
9. да осигурява всички задължителни застраховки на пътниците, водачите и МПС;
10. да осигурява регламентираните предпътен технически преглед на МПС и заверка на пътния лист за изправност на същите от компетентен механик и ежедневен предпътен медицински преглед на водачите за алкохол и общото им здравословно състояние;
11. да осигури на пътниците подходящи удобства, като отчита възрастовите им особености и нужди;
12. да не превозва други лица при осъществяване на транспортната услуга, освен посочените в Списъка на ВЪЗЛОЖИТЕЛЯ.
13. при осъществяване на превоза представителят на ИЗПЪЛНИТЕЛЯ е длъжен да следи броя на превозваните пътници да не надвишава капацитета на превозното средство.
14. да подсигури резервен автобус, в случай че редовният се повреди, като не допуска закъснение на учениците за началото на учебните занятия.
15. да възложи съответна част от Услугите на подизпълнителите, посочени в офертата на Изпълнителя, и да контролира изпълнението на техните задължения - ако е приложимо;

16. да сключи договор/договори за подизпълнение с посочените в офертата му  
подизпълнители в срок от 7 (седем) дни от сключване на настоящия Договор. В срок до 3 (три)  
дни от сключването на договор за подизпълнение или на допълнително споразумение за замяна напосочен в офертата подизпълнител, Изпълнителят изпраща копие на договора или на  
допълнителното споразумение на Възложителя заедно с доказателства, че са изпълнени условията по чл. 66, ал. 2 и 11 от ЗОП - ако е приложимо.

17. В срок от 3 /три/ календарни дни да уведоми писмено **Възложителя**, ако изпадне в състояние на неплатежоспособност, съответно срещу него е открито производство по несъстоятелност. При неизпълнение на задължението за уведомяване на горните обстоятелства **Изпълнителят** отговаря за претърпените от възложителя вреди.

**18.** Ако настъпят обстоятелства, които го поставят в пълна обективна невъзможност да изпълнява задълженията си, в това число и ако не може или престане да отговаря на специфични изисквания за изпълнение на възложеното, в срок от 3 /три/ дни от настъпване на обстоятелството да информира **Възложителя** с цел прекратяване на договора.

**19.** Да оказва съдействие при извършване на проверки от **Възложителя** или негови представители.

**20.** Да води отчетност по изпълнението на този договор, съгласно приложимото законодателство и да оказва съдействие при извършване на проверки от страна на **Възложителя** или негови представители.

(3) ИЗПЪЛНИТЕЛЯТ няма право да възлага на други превозвачи осъществяването изцяло или отчасти на превоза, освен при непреодолима сила и/или непредвидени обстоятелства и с изрично и писмено съгласие на ВЪЗЛОЖИТЕЛЯ, с което последният допуска възлагането на конкретен курс на други превозвачи при условията на настоящия договор.

**Общи права и задължения на ВЪЗЛОЖИТЕЛЯ**

**Чл.6.(1). Възложителят** **има право**:

**1**. Да изиска и да получи Услугите в уговорения срок, количество и качество;

**2.** Да контролира изпълнението на поетите от Изпълнителя задължения,в т.ч. да иска и да получава информация от **Изпълнителя** през целия срок на договораи/или да извършва проверки, при необходимост и на мястото на изпълнение на договора, но без това да пречи на изпълнението;

**3.** При възникнала необходимост, **Възложителят** има право да прави промени в маршрутните разписания, при промяна часовете на учебния график;

**4.** Да осигури необходимите условия и други документи и информация за работа на ИЗПЪЛНИТЕЛЯ и да му оказва пълно съдействие при изпълнението на услугата.

**5.** Да съдейства своевременно за изпълнението на договорените работи, доколкото за преодоляване на възникнали затруднения се изискват действия от неговата компетентност.

**6.** При запитване от ИЗПЪЛНИТЕЛЯ да разяснява въпросите, свързани с извършването на услугите по този договор, в рамките на до 2 /два/ работни дни.

**7.** Да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа.

**8.** Да уведомява писмено ИЗПЪЛНИТЕЛЯ поне 24 /двадесет и четири/ часа предварително за евентуални промени в условията на превоза.

**9.** Да заплати на ИЗПЪЛНИТЕЛЯ договореното възнаграждение в предвидените в настоящия договор срокове.

**(2) Възложителят** **се задължава:**

1. да приеме изпълнението на Услугата за всеки отделен етап, когато отговаря на договореното, по реда и при условията на настоящия договор;
2. да заплати на ИЗПЪЛНИТЕЛЯ договорената цена в размера, по реда и при условията, предвидени в договора;
3. да предостави и осигури достъп на ИЗПЪЛНИТЕЛЯ до информацията, необходима за извършването на Услугата, при спазване на относимите изисквания или ограничения, съгласно приложимото право;
4. да пази поверителна конфиденциалната информация, в съответствие с уговореното в договора;
5. да оказва съдействие на ИЗПЪЛНИТЕЛЯ във връзка с изпълнението на договора, включително и за отстраняване на възникнали пречки при изпълнението на договора, когато ИЗПЪЛНИТЕЛЯТ поиска това;
6. да утвърди маршрут, часово разписание и списък на пътуващите ученици, за които ще се извършва услугата „Специализиран превоз" през учебната 2018-2019 година;
7. да предостави на ИЗПЪЛНИТЕЛЯ определения от министъра на образованието и науката, График на учебното време за учебната 2018 - 2019 година, съобразно който ИЗПЪЛНИТЕЛЯТ организира извършването на специализирания превоз, предмет на настоящия договор;
8. да заплаща на ИЗПЪЛНИТЕЛЯ цена на извършената услуга в съответствие с договора;
9. да заплаща на ИЗПЪЛНИТЕЛЯ цената на извършената услуга с платежно нареждане по посочената банкова сметка след представяне на фактура.

**V. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.7.(1).** Окончателното приемане на изпълнението на Услугата по настоящия договор се извършва с подписване на окончателен Приемо-предавателен протокол/акт или друг документ, подписан от Страните в срок до 10 (десет) дни след изтичането на срока на изпълнение на договора. В случай че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им или налагането на предвидените в договора санкции.

**(2)** **ВЪЗЛОЖИТЕЛЯТ има право**:

**1.** Да приеме изпълнението, когато отговаря на договореното;

**2.** Да поиска преработване и/или допълване на отчетите/докладите/ разработките/материалите в определен от него срок, като в такъв случай преработването и/или допълването се извършва в указан от ВЪЗЛОЖИТЕЛЯ срок и е изцяло за сметка на ИЗПЪЛНИТЕЛЯ. Когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;

3. Да откаже да приеме изпълнението при съществени отклонения от договореното в случай, че констатираните недостатъци са от такова естество, че[не могат да бъдат отстранени в рамките на срока за изпълнение по Договора.

**(3)** Съставеният Приемо-предавателен протокол е годно доказателство за упражняване на правата на Възложителя срещу Изпълнителя, като неизправна страна, в това число и да прихваща неустойки от дължими към Изпълнителя суми.

**VI. ПОДИЗПЪЛНИТЕЛИ**

**Чл.8.(1)** В случай, че **Изпълнителят** е посочил в офертата си, че за изпълнение на обществената поръчка ще ползва подизпълнител/и, той е длъжен да сключи с тях договор/и за подизпълнение.

**(2)** В случаите по предходната алинея **Изпълнителят** е длъжен в срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител, **Изпълнителят** да изпрати копие на договора или на допълнителното споразумение на **Възложителя** заедно с доказателства, че са изпълнени условията по чл. 66, ал. 2 и 11 от ЗОП.

**Чл.9.** В случай, че **Изпълнителят** използва подизпълнител, е длъжен най-късно преди започване на изпълнението на услугата, да уведоми **Възложителя** за името, данните за контакт и представителите на подизпълнителите, посочени в офертата. **Изпълнителят** уведомява **Възложителя** за всякакви промени в предоставената информация в хода на изпълнението на договора.

**Чл.10.(1)** В случай, че **Изпълнителят** използва подизпълнител и частта от поръчката, която се изпълнява от подизпълнителя, може да бъде предадена като отделен обект на **Изпълнителя** или на **Възложителя**, **Възложителят** заплаща възнаграждение за тази част на подизпълнителя.

**(2)** Разплащанията по ал. 1 се осъществяват въз основа на искане, отправено от подизпълнителя до **Възложителя** чрез **Изпълнителя**, който е длъжен да го предостави на **Възложителя** в 15-дневен срок от получаването му.

**(3)** Към искането по ал. 2 **Изпълнителят** предоставя становище, от което да е видно дали оспорва плащанията или част от тях като недължими.

**(4)** **Възложителят** има право да откаже плащане по ал. 1, когато искането за плащане е оспорено, до момента на отстраняване на причината за отказа.

**Чл.11.** При замяна или включване на подизпълнители по време на изпълнение на договора страните ще прилагат разпоредбите на чл. 66, ал. 2 и 11 от ЗОП.

**VII. САНКЦИИ ПРИ НЕИЗПЪЛНЕНИЕ**

**Чл.12.(1).** При констатирано неизпълнение на задължения по договора, удостоверено с двустранно подписан протокол от водача на превозното средство и представител на ВЪЗЛОЖИТЕЛЯ, а при отказ на една от страните - от двама свидетели, ИЗПЪЛНИТЕЛЯТ заплаща на ВЪЗЛОЖИТЕЛЯ неустойка, както следва:

1. за неизпълнен курс - в размер на 50 % /петдесет на сто/ от стойността на курса;
2. при закъснение повече от 10 минути - 20 % /двадесет на сто/ от стойността на курса;
3. за неотоплено и/или с лоши хигиенни условия превозно средство - по 20 лв. за всеки констатиран случай.

**(2)** Предвиденото в ал. 1 не лишава ВЪЗЛОЖИТЕЛЯ от възможността да търси обезщетение за по-големи вреди по общия ред.

(3) ИЗПЪЛНИТЕЛЯТ се освобождава от отговорност и не заплаща неустойки, когато  
закъснението или неизпълнението на курсовете се дължи на: стихийни бедствия или  
непреодолими причини; повреди или заледявания по пътя, непочистен път, гъста мъгла, които не позволяват безопасно движение или налагат намаляване на скоростта на движение; спиране или отклоняване на движението по пътищата по разпореждане на органите на държавната власт.

Чл. 13. Плащането на неустойките, уговорени в настоящия договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер по общия ред.

**VIII. ПРЕКРАТЯВАНЕ НА ДОГОВОРА**

**Чл.14.(1)** Този Договор се прекратява:

**1.** с изтичане на срока за който е сключен;

**2.** с изпълнението на всички задължения на Страните по него;

**3.** при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността и да представи доказателства;

**4.** при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

**5.** при условията по чл. 5, ал. 1, т. 3 от ЗИФОДРЮПДРKТЛТДС.

**(2)** Договорът може да бъде прекратен:

**1.** по взаимно съгласие на Страните, изразено в писмена форма;

**2.** когато за **Изпълнителя** бъде открито производство по несъстоятелност или ликвидация – по искане на всяка от Страните.

**Чл.15.(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на **Изпълнителя** всеки от следните случаи:

**1.** **Изпълнителят** е прекратил изпълнението на Услугите за повече от 5 (пет) дни;

**2. Изпълнителят** е допуснал съществено отклонение от Техническата спецификация и/или Техническото предложение.

**Чл.16. Възложителят** прекратява Договора в случаите по чл. 118, ал.1 от ЗОП, без да дължи обезщетение на **Изпълнителя** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл.17.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

**1.** **Възложителят** и **Изпълнителят** съставят констативен протокол за извършената към момента на прекратяване работа и размера на евентуално дължимите плащания; и

**2.** **Изпълнителят** се задължава:

**2.1.** да преустанови предоставянето на Услугите, с изключение на такива дейности, каквито може да бъдат необходими и поискани от **Възложителя**;

**2.2.** да предаде на **Възложителя** всички документи, изготвени от него в изпълнение на Договора до датата на прекратяването; и

**2.3.** да върне на **Възложителя** всички документи и материали, които са собственост на **Възложителя** и са били предоставени на **Изпълнителя** във връзка с предмета на Договора.

**Чл.18.** При предсрочно прекратяване на Договора, **Възложителят** е длъжен да заплати на **Изпълнителя** реално изпълнените и приети по установения ред услуги.

**IХ. ОБЩИ РАЗПОРЕДБИ**

**Дефинирани понятия и тълкуване**

**Чл.19.(1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

**1.** специалните разпоредби имат предимство пред общите разпоредби;

**2.** разпоредбите на Приложенията имат предимство пред разпоредбите на Договора.

**Спазване на приложими норми**

**Чл.20.** При изпълнението на Договора, **Изпълнителят** *[и неговите подизпълнители]* е длъжен *[са длъжни]* да спазва*[т]* всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Конфиденциалност**

**Чл.21.(1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

**1.** информацията е станала или става публично достъпна, без нарушаване на този Договор от която и да е от Страните;

**2.** информацията се изисква по силата на закон, приложим спрямо която и да е от Страните; или

**3.** предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Публични изявления**

**Чл.22. Изпълнителят** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на **Възложителя** или на резултати от работата на **Изпълнителя**, без предварителното писмено съгласие на **Възложителя**, което съгласие няма да бъде безпричинно отказано или забавено.

**Прехвърляне на права и задължения**

**Чл.23.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.

**Изменения**

**Чл.24.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Непреодолима сила**

**Чл.25.(1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**(5)** Липсата на парични средства не представлява непреодолима сила.

**Нищожност на отделни клаузи**

**Чл.26.** В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

**Уведомления**

**Чл.27.(1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1**. За Възложителя**:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**2. За Изпълнителя:**

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

**1**. датата на предаването – при лично предаване на уведомлението;

**2.** датата на пощенското клеймо на обратната разписка – при изпращане по пощата;

**3.** датата на доставка, отбелязана върху куриерската разписка – при изпращане по куриер;

**4.** датата на приемането – при изпращане по факс;

**5.** датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на Изпълнителя, същият се задължава да уведоми Възложителя за промяната в срок до 3 (три) дни от вписването ѝ в съответния регистър.

**Приложимо право**

**Чл.28.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Чл.29.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Екземпляри**

**Чл.30**. Този Договор е изготвен и подписан в 2 еднообразни екземпляра – по един за всяка от Страните.

**Приложения**

**Чл.31б**. Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Съгласувано с юрист:.......................................

/......................................../

**ЗА ВЪЗЛОЖИТЕЛ ЗА ИЗПЪЛНИТЕЛ:**

**Кмет на Община Полски Тръмбеш ………………               Управител ……………….**

**/Георги Чакъров/**

**Главен счетоводител: ………………………….**

**/Мая Спирдонова/**